31/01/2019 | Administración LocalMunicipal
Rois
Anuncio da convocatoria das prazas de axente de emprego e desenvolvemento local e de técnico de normalización lingüística

Por Resolución de Alcaldía núm.4/2019 de data 25 de xaneiro de 2019, resolveuse: PRIMEIRO. Aprobar as bases reguladoras do proceso de selección para a provisión en propiedade mediante o sistema de concurso-oposición de 1 praza de Axente de Emprego e Desenvolvemento Local e 1 praza de Técnico/a de Normalización Lingüística, no marco do proceso de consolidación de emprego temporal. SEGUNDO. Convocar as probas selectivas mediante concurso oposición para a provisión en propiedade de devanditas prazas. TERCEIRO. Publicar o texto íntegro das bases reguladoras das probas selectivas no Boletín Oficial da Provincia e no Taboleiro de Anuncios do Concello. Así mesmo quedará a disposición dos interesados na sede electrónica deste Concello www.concelloderois.org CUARTO. Publicar no Boletín Oficial do Estado e no Diario Oficial de Galicia o anuncio da convocatoria, computándose o prazo de presentación de solicitudes polos interesados a partir da data de publicación no Boletín Oficial do Estado.1.1. OBXECTO DA CONVOCATORIA É obxecto da presente convocatoria a selección de persoal para a cobertura dunha praza de persoal laboral fixo. Grupo: I (asimilable). Número de vacantes: 1. Denominación: Axente de emprego e desenvolvemento local, por consolidación de emprego temporal segundo o disposto na Disposición Transitoria Cuarta do Texto Refundido da Lei do Estatuto Básico do Empregado Público e incluída na oferta de emprego público para 2018, aprobada por Resolución de Alcaldía de 21 de agosto de 2018 e publicada no Diario Oficial de Galicia nº 174 de 12 de setembro de 2018 e no Boletín Oficial da Provincia da Coruña número 164 de 29 de agosto de 2018, todo con respecto aos principios de igualdade, mérito, capacidade e publicidade previstos no vixente ordenamento xurídico. A persoa que obteña a praza obxecto desta convocatoria estará sometida ao réxime de incompatibilidades que establece a Lei 53/1984, do 26 de decembro, de incompatibilidades do persoal ao servizo das Administracións Públicas e disposicións concordantes.1.2. NÚMERO DE PRAZAS Unha.1.3. RETRIBUCIÓNS Salario base: asimilable grupo A1, nivel de complemento de destino asimilable 24 e complemento específico 223,33 euros/mes.2.1. Esta praza está dentro do cadro de persoal do Concello de Rois aprobado polo Pleno da Corporación do 23 de xaneiro de 2018.2.2. O procedemento de selección será o de concurso-oposición, en aplicación do establecido na Disposición Transitoria Cuarta do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, prevista para procesos de consolidación de emprego temporal.2.3. FUNCIÓNS Prospección de recursos ociosos ou infrautilizados, de proxectos empresariais de promoción económica local e iniciativas innovadoras para a xeración de emprego no ámbito local; prospección das necesidades de persoal das empresas e identificación de novos nichos de emprego; difusión e estímulo de potenciais oportunidades de creación da actividade entre as persoas desempregadas, os promotores e os emprendedores, así como institucións colaboradoras; acompañamento técnico no inicio de proxectos empresariais para a súa consolidación, asesoramento e información sobre a viabilidade técnica, económica e financeira; apoio e acompañamento técnico a promotores de empresas; xestión e asesoramento técnico para a execución de subvencións a empresas e emprendedores, implantación e posta en marcha de plans ou programas de emprego e fomento empresarial de ámbito municipal; intermediación entre as distintas administración para a tramitación de axudas e subvencións; impulsar e participar na posta en marcha de proxectos de desenvolvemento local que potencien os factores endóxenos e promocionen os recursos, así como actuar sobre o emprego; calquera outra que contribúa a promoción e implantación de políticas de emprego; así como calquera outra que se considere necesaria para un bo desempeño do posto de traballo de acordo coas necesidades do servizo. De acordo co establecido no artigo 50 da Lei 2/2015, de 29 de abril, do Emprego Público de Galicia, en relación co 56.1 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro, para seren admitidas á realización das probas selectivas as persoas aspirantes deberán cumprir no día de finalización do prazo de presentación de solicitudes e manter ata o momento da toma de posesión como laboral fixo os seguintes requisitos: 3.1 NACIONALIDADE a) Ter a nacionalidade española. b) Ser nacional dalgún dos estados membros da Unión Europea ou nacional dalgún estado no que, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores/as. c) Tamén poderán participar, calquera que sexa a súa nacionalidade, os cónxuxes dos españois e dos nacionais doutros estados membros da Unión Europea, e os nacionais dalgún Estado no cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores/as, sempre que non estean separados de dereito. Así mesmo, coas mesmas condicións, poderán participar os seus descendentes e o seu cónxuxe, sempre que non estean separados de dereito, sexan menores de vinte e un anos ou maiores da devandita idade dependentes.3.2. IDADE Ter cumpridos dezaseis anos de idade e non exceder, no seu caso, da idade máxima de xubilación forzosa.3.3. TITULACIÓN Estar en posesión ou en condición de obtela na data de terminación do prazo de presentación de instancias da titulación de Licenciado ou Grao en Relacións Laborais, Dereito, Ciencias Económicas ou Empresariais, ou equivalente. No caso de titulacións obtidas no estranxeiro deberá posuír o documento que acredite fidedignamente a súa homologación.3.4. CAPACIDADE FUNCIONAL Non padecer enfermidade nin estar afectado/a por limitación física ou psíquica incompatible co desempeño das correspondentes funcións.3.5. HABILITACIÓN Non ter sido separado/a, mediante expediente disciplinario, do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non estar inhabilitado ou en situación equivalente nin sometido a sanción disciplinaria ou equivalente que impida, no seu Estado, nos mesmos termos, ter acceso ao emprego público.3.6. ACREDITACIÓN DE COÑECEMENTO IDIOMA GALEGO Nivel Celga 4 ou equivalente. De non estar en posesión deste requisito, a persoa aspirante terá que superar unha proba escrita de coñecemento do nivel de galego esixido.3.7. PERMISO DE CONDUCIR Estar en posesión do permiso de conducir clase B para facilitar a mobilidade que esixe o desenvolvemento das tarefas que se van realizar.4.1. As persoas que desexen tomar parte nas probas selectivas convocadas deberán facelo constar mediante unha instancia dirixida ao Sr. alcalde-presidente do Concello de Rois, segundo modelo que se inclúe no Anexo I das presentes Bases, que se presentará no Rexistro Xeral do Concello de Rois ou na forma prevista no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, no prazo de vinte días naturais, a partir do día seguinte ao da publicación do correspondente anuncio de convocatoria no Boletín Oficial do Estado. No caso de presentar a solicitude nun lugar distinto ao do Rexistro Xeral do Concello de Rois, as persoas interesadas deberán comunicalo ao Concello, durante o mesmo prazo que o de presentación de instancias, na forma determinada no artigo 16.4 da Lei 30/2015, co fin de que, rematado o prazo de presentación de instancias, sen telas recibido, se pospoña a elaboración da relación de admitidos/as e excluídos/as até recibir a documentación remitida pola persoa aspirante.4.2. As bases íntegras publicaranse no Boletín Oficial da Provincia da Coruña, inseríndose o anuncio da convocatoria no Boletín Oficial do Estado e no Diario Oficial de Galicia. A instancia acompañarase da seguinte documentación: a) Copia cotexada do Documento Nacional de Identidade, pasaporte ou tarxeta de residente. b) Copia cotexada do título esixido. c) Declaración xurada segundo o modelo adxunto no Anexo III das presentes bases. d) De ser o caso, documentos acreditativos, debidamente cotexados, segundo o establecido na base 9 da presente convocatoria para a súa valoración na fase de concurso. e) No seu caso, documento acreditativo, debidamente cotexado, de estar en posesión do Celga 4 ou equivalente. De non estar en posesión deste requisito, a persoa aspirante terá que superar unha proba de coñecemento do nivel de galego esixido.4.3. Os/as aspirantes que teñan a condición legal de discapacitados/as con grao igual ou superior ao 33 por cento, deberán presentar certificación dos órganos competentes que acredite tal condición. A devandita xustificación permitirá, de demandarse na solicitude, as adaptacións de tempo e medios para a realización das probas de selección. Se no desenvolvemento do proceso selectivo o tribunal tiverse dúbidas con respecto á capacidade dos aspirantes/as con algunha discapacidade para o desempeño das funcións dos postos de traballo convocados, poderá solicitar o correspondente ditame do órgano competente da comunidade autónoma.5.1. Rematado o prazo de presentación de solicitudes, o Sr. alcalde-presidente do Concello de Rois, no prazo máximo de un mes, ditará Resolución declarando aprobada a listaxe provisional de aspirantes admitidos e excluídos, a cal vai ser publicada no Boletín Oficial da Provincia da Coruña e no taboleiro de anuncios do Concello de Rois.5.2. Os erros de feito poderán emendarse en calquera momento de oficio ou a pedimento do interesado. En todo caso, a resolución á que se refire o punto anterior establecerá para os efectos de reclamacións, de ser o caso, un prazo de dez días contados a partir do seguinte ao da publicación da resolución, de conformidade coa Lei 39/2015, do Procedemento Administrativo Común das Administracións Públicas. As alegacións presentadas serán resultas no prazo máximo de 30 días desde a finalización do prazo para a presentación. Transcorrido o devandito prazo sen que se dite ningunha resolución, as alegacións entenderanse desestimadas.5.3. De non se presentaren reclamacións á listaxe provisional, declararase elevada a definitiva mediante resolución do Sr. alcalde-presidente. Na mesma Resolución publicarase a composición, data e lugar de reunión do tribunal cualificador, así como a data de inicio das probas, que se publicarán igualmente no Boletín Oficial da Provincia da Coruña e no taboleiro de anuncios do Concello de Rois. A data de publicación iniciará o cómputo do prazo para os efectos de posibles impugnacións ou recursos.5.4. O chamamento para posteriores exercicios realizarase mediante a publicación no taboleiro de anuncios do Concello.5.5. Se en calquera momento posterior á aprobación da listaxe definitiva de admitidos/as e excluídos/as, incluso durante a realización das probas ou en fase posterior, se advertise nas solicitudes e documentación achegada polas persoas aspirantes, inexactitude ou falsidade que fose causa de exclusión, esta considerarase defecto non emendable e resolverase a devandita exclusión. O Tribunal cualificador, que estará constituído segundo os criterios establecidos no artigo 59 da Lei 2/2005, de 29 de abril, do Emprego Público de Galicia, en relación co artigo 60 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público, estará formado polos seguintes membros: Presidenta/e: Funcionario/a da Administración Local pertencente á Escala de habilitación con carácter estatal, ou quen legalmente o substitúa. Secretaria/o: O da Corporación ou funcionario/a en quen delegue. Vogais: Tres empregado/as públicos/as pertencentes ao Corpo, Escala ou Categoría profesional para o ingreso no cal se requira unha titulación ou especialización igual ou superior ao esixido para o acceso á praza convocada. O persoal de elección ou de designación política, os funcionarios interinos e o persoal laboral temporal ou eventual, non poderán formar parte dos órganos de selección. A pertenza aos órganos de selección será sempre a título individual, non podendo ostentarse en representación nin por conta de ninguén. A súa composición deberá axustarse aos principios de imparcialidade e profesionalidade dos seus membros e tenderase á paridade entre muller e home. Os membros do Tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 23 da Lei 40/2015, de 1 de outubro, do Réxime Xurídico do Sector Público. As persoas aspirantes poderán recusar aos membros do Tribunal Cualificador cando concorran as devanditas circunstancias, consonte ao artigo 24 da referida Lei. Todos os membros do Tribunal terán voz e voto. O Tribunal non se poderá constituír nin actuar senón conta coa asistencia de máis da metade dos seus membros titulares ou suplentes, indistintamente. En todo caso, requírese a presenza do presidente/a e do secretario/a. O Tribunal, mediante a súa presidencia, poderá dispor a incorporación de asesores especialistas para as probas e para os labores que estimen pertinentes, limitándose estes a prestaren colaboración dentro das súas especialidades técnicas. Así mesmo, o Tribunal poderá valerse de persoal auxiliar durante o desenvolvemento material dos exercicios. O Tribunal queda autorizado para resolver cantas dúbidas poidan exporse e para adoptar os acordos que garantan a boa orde da convocatoria, en todo o non previsto polas presentes bases e pola normativa aplicable. Os acordos do Tribunal só poderán ser impugnados polas persoas interesadas nos supostos e na forma establecida nas presentes Bases e na lexislación vixente reguladora do réxime xurídico das administracións públicas e do procedemento administrativo común. As Resolucións do Tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto na lexislación vixente reguladora do réxime xurídico das administracións públicas e do procedemento administrativo común. Aos membros do Tribunal, ou asesores do mesmo, que concorran ás súas sesións, aboaránselles indemnizacións por asistencia nas contías establecidas no Real Decreto 462/2002, de 24 de maio, de indemnización por razón do servizo. As persoas aspirantes serán convocadas para cada exercicio en chamamento único, serán excluídas de participar no exercicio de que se trate e nos sucesivos da oposición, é dicir, excluídas do proceso selectivo, quen non compareza no momento de seren chamadas para a súa realización. Nos supostos de forza maior debidamente acreditados que impidan a presentación no momento do chamamento e libremente apreciados polo Tribunal, poderase examinar aos aspirantes sempre que non finalizase a proba. A publicación dos sucesivos anuncios de realización do segundo e restantes exercicios efectuarase polo Tribunal segundo o establecido na cláusula 5.4 das presentes Bases. Das sesións que realice o Tribunal, levantarase acta polo secretario/a, onde se farán constar as cualificacións individualizadas dos exercicios dos aspirantes, incidencias e votacións que se produzan. As cualificacións dos aspirantes aprobados en cada exercicio serán expostas no taboleiro de anuncios do Concello de Rois. Xunto coas actas uniranse no expediente as follas de exame ou exercicios realizados polas persoas aspirantes. O procedemento de selección será o de concurso-oposición e constará dunha fase de concurso e unha fase de oposición.8.1. FASE DE CONCURSO (máximo 40 puntos) Non terá carácter eliminatorio e consistirá na avaliación polo Tribunal dos méritos que concorran en cada aspirante, referidos á data de finalización do prazo de presentación de solicitudes. En ningún caso poderá aplicarse a puntuación obtida nesta fase de concurso para superar os exercicios da fase de oposición. (máximo 40 puntos) 8.1.1. Servizos prestados, ata un máximo de 35 puntos: a) Por servizos prestados no Concello de Rois como funcionario interino ou persoal laboral temporal a xornada completa, no posto de Axente de Emprego e Desenvolvemento Local ou Técnico Local de Emprego para cuxos efectos se achegarán á instancia certificado do servizo correspondente e cantos documentos xustificativos (orixinais ou fotocopias compulsadas) se estimen oportunos: 2,5 puntos por cada ano traballado. b) Por servizos efectivos prestados noutra administración local como funcionario interino ou persoal laboral temporal a xornada completa, no posto de traballo obxecto da convocatoria, para cuxos efectos se achegarán á instancia certificado do servizo correspondente e cantos documentos xustificativos (orixinais ou fotocopias compulsadas) se estimen oportunos: 2 puntos por cada ano traballado. c) Por servizos efectivos prestados como axente de emprego e desenvolvemento local ou similar a xornada completa noutras administracións públicas: 1,5 puntos por cada ano traballado. Os méritos referidos a servizos prestados noutras administracións públicas acreditaranse mediante certificado do órgano correspondente no que se fagan constar os servizos prestados que se van avaliar e as funcións desenvolvidas. Achegarase co certificado o contrato ou nomeamento e a vida laboral onde consten expresamente os períodos e grupos de cotizacións correspondentes a esa categoría. Aparecerá especificado o conxunto das funcións do posto convocado e que estas sexan acordes coa súa categoría. Non serán valorados os méritos non xustificados segundo o establecido nestas bases. O informe da vida laboral considerarase, en calquera caso, un documento complementario dos anteriores, a efectos de constatar o tempo de servizos prestados e a entidade a favor da que se prestan, sen que este documento por si só sexa suficiente para a acreditación da categoría profesional dos servizos prestados. En ningún caso se tomarán en consideración períodos de servizos prestados que non figuren na vida laboral do aspirante.8.1.2. Formación, ata un máximo de 3 puntos. Valorarase a asistencia a cursos ou seminarios impartidos en centros oficiais de administracións públicas ou universidades relacionados coas funcións propias do posto considerando como tales as referidas a desenvolvemento local e rexional, xestión e formación en materia laboral e de emprego, orientación laboral, emprendemento, creación, dirección e xestión de empresas, tramitación e xestión de subvencións, de acordo co seguinte baremo: Cursos de 10 a 19 horas: 0,10 puntos por curso. Cursos de 20 a 49 horas: 0,30 puntos por curso. Cursos de 50 a 99 horas: 0,50 puntos por curso. Cursos de 100 ou máis de 100 horas: 1 punto por curso. Linguaxe administrativa galega. A puntuación máxima deste epígrafe será de 2 puntos. Curso medio de linguaxe administrativa galega para persoal das administracións públicas: 1 punto. Curso superior de linguaxe administrativa galega para persoal das administracións públicas: 2 puntos. Neste epígrafe só se lle concederá validez aos cursos homologados pola Secretaría Xeral de Política Lingüística da Consellería de Educación e Ordenación Universitaria.8.2. FASE OPOSICIÓN (máximo 60 puntos) A fase de oposición consistirá en tres exercicios de carácter obrigatorio e eliminatorio, que son os seguintes: 8.2.1. Primeiro exercicio Consistirá en contestar un cuestionario tipo test de 50 preguntas propostas polo Tribunal que versarán sobre os temas que figuran no temario de materias comúns e específicas do Anexo II destas bases. Cada pregunta conterá tres respostas alternativas, sendo só unha delas a correcta. As respostas erróneas non penalizarán e as preguntas sen contestar non restarán puntos. O tempo máximo para a realización deste exercicio será de sesenta minutos e cualificarase de 0 a 30 puntos, sendo eliminados os aspirantes que obteñan menos de 15 puntos.8.2.2. Segundo exercicio Consistirá en contestar un cuestionario tipo test de 50 preguntas propostas polo Tribunal que versarán sobre un suposto práctico relativo ás materias da parte específica do programa que figura como anexo desta convocatoria. Cada pregunta conterá tres respostas alternativas, sendo unha delas correcta. O tempo máximo para a realización deste exercicio será de sesenta minutos e cualificarase de 0 a 30 puntos, sendo eliminados os aspirantes que obteñan menos de 15 puntos.8.2.3. Terceiro exercicio Os aspirantes que non acrediten estar en posesión do título CELGA 4 ou equivalente, deberán realizar unha proba de carácter obrigatorio sobre o coñecemento da lingua galega que se valorará co resultado de apta ou non apta. Nela avaliaranse as competencias de comprensión oral e/ou escrita e expresión oral e/ou escritas correspondentes ao nivel de Celga 4 e que se recollen nos Niveis de competencia de lingua galega. Descrición de habilidades e de contidos adaptados ao Marco europeo común de referencia para as linguas 8.3. Cualificación final A cualificación final do proceso selectivo virá determinada pola suma das puntuacións obtidas nas fases de concurso e de oposición. En caso de empate, resolverase pola mellor puntuación obtida no segundo exercicio, e de manterse o empate, pola mellor puntuación obtida no primeiro exercicio.9.1. RELACIÓN DE PERSOAS APROBADAS Finalizadas as probas selectivas, o Tribunal publicará no lugar de realización do último exercicio e no taboleiro de anuncios da Casa do Concello de Rois a relación de aspirantes aprobados, por orde de puntuación, non podendo superar estes o número de prazas convocadas, e elevará a devandita relación á Presidencia da Corporación, para o seu nomeamento. Non obstante, cando se produzan renuncias dos aspirantes seleccionados antes da súa toma de posesión, o órgano convocante poderá requirir do órgano de selección a relación complementaria dos aspirantes que, superando todos os exercicios, sigan aos propostos, para o posible nomeamento.9.2. PRESENTACIÓN DE DOCUMENTOS 10.2.1. No prazo de vinte días naturais contados desde o seguinte a aquel en que se fixeron públicas as listaxes, o/a opositor/a aprobado deberá presentar no rexistro xeral da entidade os seguintes documentos: a) Copia autenticada do título esixido para cubrir a correspondente praza. b) Declaración de non estar separado mediante expediente disciplinario do servizo de ningunha administración pública nin estar inhabilitado para o exercicio de funcións públicas. c) Declaración de non estar incurso en causa de incapacidade ou incompatibilidade de conformidade coa lexislación vixente e referida ao momento da súa toma de posesión. d) Certificado médico acreditativo de non padecer enfermidade nin defecto físico e/ou psíquico que incapacite para o exercicio das funcións das prazas convocadas, expedido polo facultativo/a de medicina de familia do Sergas ou similar que lle corresponda á persoa interesada. As persoas aspirantes aprobadas que fixesen valer a súa condición de persoal con minusvalía na instancia, deberán presentar tamén a certificación á que se fai referencia na base 4.3 que acredite tal condición, e igualmente deberán presentar certificado, expedido polo mesmo órgano ou polo competente da administración sanitaria, acreditativo da compatibilidade co desempeño das tarefas ou funcións correspondentes, no prazo sinalado na base anterior.9.2.2. Perante a imposibilidade, debidamente xustificada, de presentar os documentos expresados, poderá acreditarse que se reúnen as condicións esixidas na convocatoria mediante calquera medio de proba admisible en dereito.9.2.3. As persoas que tivesen a condición de funcionarios de carreira estarán exentas de xustificar documentalmente as condicións e demais requisitos xa probados para obter o seu anterior nomeamento, debendo presentar certificación da administración pública de quen dependesen para acreditar tal condición.9.2.4. Se se tratase de nacionais de estados membros da Unión Europea, presentarán, ademais, a documentación esixida pola Lei de 23 de decembro de 1993, sobre o acceso a determinados sectores da función pública dos nacionais dos demais Estados membros da Comunidade Europea.9.3.4. As persoas que dentro do prazo indicado e agás casos de forza maior non presentasen a documentación, non poderán ser nomeadas, quedando anuladas todas as súas actuacións, sen prexuízo das responsabilidades en que puidesen incorrer por falsidade na súa instancia. Cumpridos os requisitos procedentes, o presidente da Corporación efectuará o nomeamento da persoa aspirante proposta como persoal laboral fixo, e a firma do correspondente contrato laboral, no prazo de quince días seguintes á data de notificación do nomeamento, o cal tamén se publicará no Boletín Oficial da Provincia da Coruña. De acordo co disposto na Lei Orgánica 15/1999, de 13 de decembro, de Protección de datos de carácter persoal, os datos de carácter persoal que se faciliten para a participación no presente proceso de selección de persoal incorporaranse a un ou varios ficheiros, cuxo responsable é o Concello de Rois, onde as persoas aspirantes poderán exercitar en todo momento os dereitos de acceso, rectificación e cancelación. Mediante a participación no presente proceso selectivo, as persoas aspirantes consenten o tratamento dos seus datos persoais coa finalidade de levar a cabo a selección de persoal, o rexistro de solicitudes, a cualificación de probas, a avaliación, así como a provisión do posto e elaboración da bolsa de traballo. Para todo o non previsto nestas Bases, ou naquilo que as contradigan, será de aplicación supletoria o establecido no Real Decreto Lexislativo 5/2015, de 30 de outubro, polo que se aproba a Lei do Estatuto Básico do Empregado Público; Lei 2/2015, de 29 de abril, do Emprego Público de Galicia; Real Decreto Lexislativo 2/2015, de 23 de outubro, polo que se aproba o Texto Refundido da Lei do Estatuto dos Traballadores; Lei 7/85, de 2 de abril, reguladora das Bases de Réxime Local, Lei 5/1997, de 22 de xullo, de Administración Local de Galicia, Real Decreto Lexislativo 781/1986, de 18 de abril, polo que se aproba o Texto Refundido de disposicións legais vixentes en materia de Réxime Local; Real Decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local; Lei 39/2015, de 1 de outubro, do Procedemento Administrativo Común das Administracións Públicas; Lei 40/2015, de 1 de outubro, do Réxime Xurídico do Sector Público e demais lexislación vixente que sexa de aplicación. Todos os actos administrativos derivados desta convocatoria, así como da actuación do Tribunal, poderán ser impugnados polas persoas interesadas nos casos e forma establecidos na Lei de Procedemento Administrativo Común das Administracións Públicas e normas vixentes concordantes. A presentación de reclamacións non suspenderá a prosecución do proceso selectivo, agás que así o decida o órgano convocante deste. Contra a Resolución da Alcaldía que aprobe as presentes bases, que lle pon fin á vía administrativa, poderase interpoñer recurso contencioso-administrativo ante o Xulgado do Contencioso-Administrativo de Santiago, no prazo de dous meses contados dende o día seguinte ao da publicación das presentes bases no Boletín Oficial do Estado, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Con carácter potestativo e previo, poderase interpoñer recurso potestativo de reposición perante o Sr. alcalde-presidente, en virtude do establecido nos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, no prazo dun mes, contado a partir do día seguinte ao da publicación do anuncio do proceso selectivo no Boletín Oficial do Estado. De se optar por interpoñer recurso de reposición potestativo non se poderá interpoñer recurso contencioso-administrativo ata que aquel sexa resolto expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contados dende o día seguinte a aquel en que se produza a desestimación presunta do recurso de reposición interposto, todo isto sen prexuízo de que se poida exercitar calquera outro que a persoa interesada considera procedente. MODELO DE SOLICITUDE Don/Dona…………………………………………………………………………., con DNI número …………………………. e domicilio para os efectos de notificación en. CP.……………… con número de teléfono ………………………………………………… e enderezo electrónico ………….…………………………………. EXPOÑO Que convocadas as probas selectivas para a provisión dun posto de Axente de emprego e desenvolvemento local do Concello de Rois, por consolidación de emprego temporal, incluída na oferta de emprego público de 2018, mediante concurso-oposición libre, cuxas bases foron publicadas no Boletín Oficial da Provincia da Coruña, núm.164, de 29 de agosto de 2018. Que reúno todos e cada un dos requisitos esixidos na base terceira da convocatoria e desexo participar nas correspondentes probas selectivas para a provisión da mencionada praza convocada polo Concello de Rois. Para tal efecto declaro coñecer as bases que rexen a presente convocatoria comprometéndome ao seu cumprimento e achego a seguinte documentación: -Copia cotexada do Documento Nacional de Identidade, pasaporte ou tarxeta de residente. -Copia cotexada do título esixido. -Declaración xurada segundo o modelo adxunto no Anexo III das presentes bases. -Copia cotexada do permiso de conducir clase B. -De ser o caso, documentos acreditativos, debidamente cotexados, segundo o establecido na base 9 da presente convocatoria para a súa valoración na fase de concurso. -No seu caso, documento acreditativo, debidamente cotexado, de estar en posesión do título de Celga 4 ou equivalente. -Outros (especificar) SOLICITO: Que se teña por presentada a presente solicitude dentro do prazo concedido para o efecto e ser admitido/a participar parte na presente convocatoria. Rois, ………………de ……….……… de 201. Asdo: AO COIDADO DO SR. ALCALDE DO CONCELLO DE ROIS TEMA 1. A Constitución Española de 1978. Estrutura e contido. TEMA 2. Dereitos e deberes fundamentais. Principios constitucionais e liberdades públicas. TEMA 3. A Coroa: atribucións segundo a Constitución. O Tribunal Constitucional: organización e funcións. Recursos e procesos ante o Tribunal Constitucional. TEMA 4. As Cortes Xerais. Composición e funcionamento. O Defensor do Pobo. O Tribunal de Contas. TEMA 5. O Goberno e a Administración. O Goberno: Composición e funcións. O control parlamentario do Goberno. Relacións entre o Goberno e as Cortes Xerais TEMA 6. O Poder Xudicial. O Consello Xeral do Poder Xudicial. TEMA 7. A organización territorial do Estado. Distribución de competencias. As Comunidades Autónomas. TEMA 8. A Unión Europea. Institucións comunitarias, organización e competencias. O Comité de Rexións. A carta europea de autonomía local. TEMA 9. A Comunidade Autónoma Galega. O Estatuto de Autonomía. O Parlamento de Galicia. O Valedor do Pobo. O Consello de Contas. TEMA 10. Administración autonómica de Galicia. Organización e estrutura básica. TEMA 11. O réxime local español. Principios constitucionais. As entidades locais. Clases. TEMA 12. O municipio. Poboación e termo municipal. Organización e competencias. A potestade regulamentaria dos entes locais. Ordenanzas, regulamentos e bandos. TEMA 13. Funcionamento dos órganos colexiados locais. Réxime de sesións e acordos. TEMA 14. A provincia. Organización provincial. Competencias das provincias. TEMA 15. Outras entidades locais. Mancomunidades. Comarcas. As áreas metropolitanas. TEMA 16. A Lei: elaboración e aprobación. Tipos de leis. Normas do goberno con forza de lei. TEMA 17. O Regulamento: concepto e clases. A potestade regulamentaria. TEMA 18. O acto administrativo: concepto e clases. Elementos. Requisitos. TEMA 19. Disposicións xerais sobre os procedementos administrativos e normas reguladoras dos distintos procedementos. Clases de interesados no procedemento. Dereitos dos administrados. TEMA 20. Os recursos administrativos: concepto e clases. Requisitos xerais. TEMA 21. Os bens das entidades locais. Clases. Réxime de utilización. O inventario de bens. Mantemento e actualización. TEMA 22. O persoal ao servizo da administración pública. Cadro de persoal e relacións de postos de traballo. A oferta pública de emprego. Selección de persoal ao servizo da administración local. Provisión de postos de traballo, promoción profesional e promoción interna. TEMA 23. Dereitos e obrigas do empregado público. Incompatibilidades do persoal ao servizo de administración pública. Réxime disciplinario. A protección de datos de carácter persoal. TEMA 24. A contratación no sector público segundo o TRLCSP. Preparación dos contratos. Clases de expedientes de contratación. A selección do contratista. TEMA 25. A execución dos contratos. Formalización e desenvolvemento. Revisión de prezos. Modificación. Cumprimento e extinción. Tema 26. Lei Reguladora das Facendas Locais. Os recursos das Facendas Locais. As Ordenanzas fiscais municipais. TEMA 27. O Orzamento municipal: contido e aprobación. Créditos e modificacións. Execución e liquidación. TEMA 28. O Concello de Rois Configuración xeográfica. Límites. Termo municipal. Situación das parroquias e principais núcleos de poboación. Localización dos lugares do Concello de Rois. Organización municipal especifica: Pleno, Alcalde, tenentes de Alcalde e concelleiros. TEMA 29. O Texto refundido da Lei do Estatuto Básico do Empregado Público. Lei do Emprego público de Galicia. TEMA 30. O Texto refundido da Lei do Estatuto dos Traballadores: concepto e principios constitucionais. As fontes do ordenamento laboral. Persoal laboral ao servizo das Administracións Públicas. TEMA 31. A política social e de emprego na UE. Evolución, características xerais e normas principais. Principais actuacións da Unión Europea en materia de emprego e formación. TEMA 32. Normativa comunitaria en materia de libre circulación de traballadores, liberdade de establecemento e libre prestación de servizos. Dereitos e deberes dos estranxeiros residentes en España. O acceso ao traballo en España: permisos de traballo e excepcións. Autorizacións para traballar para colectivos determinados. TEMA 33. O dereito do traballo. O contrato de traballo. Partes. Capacidade para contratar. Contido. As prestación do traballador e do empresario. Modificación, suspensión e extinción do contrato de traballo. TEMA 34. Modalidades de contratación. Contratos formativos. TEMA 35. Contratos de duración determinada. Outros tipos de contratación temporal. TEMA 36. Contratos de traballo por tempo indefinido. TEMA 37. Dereitos e deberes do empresario e traballadores no ordenamento xurídico español. O salario mínimo interprofesional (SMI). TEMA 38. O indicador público de renda de efectos múltiples (IPREM). TEMA 39. A negociación colectiva en España: bases constitucionais e desenvolvemento lexislativo. Os convenios e acordos colectivos de traballo: procedemento de aprobación, ámbito de aplicación, contido, adhesión e extensión da súa eficacia. TEMA 40. A acción administrativa en materia de conflitividade laboral: mediación, arbitraxe e conciliación. TEMA 41. A liberdade sindical e o dereito de folga. Outras medidas de conflito colectivas. TEMA 42. O sistema nacional de emprego. TEMA 43. O servizo público de emprego de Galicia TEMA 44. As empresas de traballo temporal: regulación actual. Axencias de colocación: réxime xurídico. TEMA 45. As políticas activas de emprego na empresa. Fomento da contratación estable. Modalidades, requisitos e contía das axudas. Beneficiarios. Colectivos cuxa contratación xera dereito a axuda. TEMA 46. Programas de cooperación da Xunta de Galicia coas entidades locais. TEMA 47. O emprendedor, tipos de emprendedores. Características. A transición de emprendedor a empresario. TEMA 48. O perfil de emprendedor e a maduración de ideas. TEMA 49. O Plan de negocio. Definición e estrutura. Viabilidade económica e financeira dun proxecto. TEMA 50. A empresa, concepto. Pequenas e medianas empresas. TEMA 51. Diferentes tipos de empresas segundo a súa forma xurídica. TEMA 52. A franquía. A empresa familiar. TEMA 53. As incubadoras ou aceleradoras de empresas TEMA 54. Axudas para a promoción de emprego autónomo. TEMA 55. Empresas de economía social. Conceptos e incentivos. TEMA 56. Iniciativas locais de emprego e axentes de emprego e iniciativas de base tecnolóxicas. TEMA 57. Discapacidade. A definición de discapacidade segundo a Organización Mundial da Saúde. Real Decreto Lexislativo 1/2013, de 29 de novembro, polo que se aproba o Texto Refundido da Lei Xeral de Dereitos das Persoas con Discapacidade e da súa inclusión social: consideración de persoa con discapacidade e dereitos. A normativa reguladora do procedemento para o recoñecemento, declaración e cualificación do grado de discapacidade. TEMA 58. Emprego e inclusión social: programas de integración social do discapacitado a través do traballo autónomo TEMA 59. Obrigacións das empresas en materia de contratación de persoas con discapacidade. Incentivos a contratación de persoas con discapacidade TEMA 60. A formación profesional para o emprego. A formación profesional regrada. A formación ocupacional. TEMA 61. Os certificados de profesionalidade. Carnes profesionais. TEMA 62. Programas de emprego-formación. Bases de formación profesional dual. Obradoiros de emprego e programas de garantía xuvenil garantía xuvenil TEMA 63. Axudas a Pemes. Solicitude de axudas. Medidas de apoio económico: préstamos, subvencións e capital de risco. Organizacións de apoio ao emprendedor. TEMA 64. Políticas públicas para a igualdade de xénero. Disposicións legais da Comunidade Autónoma de Galicia en materia de igualdade. TEMA 65. Políticas contra a violencia de xénero. A lei orgánica 1/2004, de 28 de decembro, de Medidas de Protección Integral contra a violencia de xénero. TEMA 66. Seguridade e hixiene no traballo. A lei de prevención de riscos laborais. Actuacións das administracións públicas: competencias. Dereitos e obrigacións dos traballadores e empresarios en materia de prevención. Os servizos de prevención de riscos. Participación dos traballadores. TEMA 67. O sistema de Seguridade Social: estrutura e ámbito. Réxime xeral e réximes especiais da Seguridade Social. Afiliación. Altas e baixas: procedemento e efectos. Cotización. TEMA 68. Rois e a comarca do Sar. Aspectos sociais, económicos e medioambientais. TEMA 69. Tramitación electrónica de expedientes no Concello de Rois. TEDEC e SIGEM. TEMA 70. A Lei 38/2003, do 17 de novembro, Xeral de Subvencións. O Regulamento da Lei Xeral de Subvencións. TEMA 71. Lei 9/2007, do 13 de xuño, de subvencións de Galicia. Regulamento da Lei de subvencións de Galicia. TEMA 72. Concepto de subvención, principios e requisitos. Solicitude, control e seguimento das subvencións no ámbito do Concello de Rois TEMA 73. Tramitación electrónica de subvencións TEMA 74. Protección de datos de carácter persoal. Lei orgánica 15/1999 de 13 de decembro. Principios de protección TEMA 75. A actividade urbanística: principios xerais. Competencias e órganos urbanística da CCAA de Galicia. A ordenación urbanística no concello de Rois. Clases de Solo. TEMA 76. Títulos habilitantes de natureza urbanística. Licenzas urbanísticas e comunicacións previas. Procedementos de tramitacións. Actos promovidos polas administración públicas. Don/Dona…………………………………………………………………………., con DNI número ………………………. e domicilio para os efectos de notificación en. CP.……………… con número de teléfono …………………………………………… e enderezo electrónico ……………….……………………. DECLARO BAIXO A MIÑA RESPONSABILIDADE Primeiro. Que reúno todos e cada un dos requisitos establecidos nas Bases da presente convocatoria. Segundo. Que non estou incurso/a en ningunha causa de incapacidade ou incompatibilidade das previstas na lexislación vixente. Terceiro. Que non fun separado/a mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, e que non me atopo en situación de inhabilitación absoluta ou especial para emprego ou cargo público por resolución xudicial, para o acceso ao corpo ou escala de funcionario, ou para exercer función similares ás que desempeñaban no caso do persoal laboral, no que fora separado/a ou inhabilitado/a. E para que conste e produza os efectos oportunos no expediente da convocatoria para a provisión da praza de axente de emprego e desenvolvemento local, asino a presente declaración, baixo a miña responsabilidade. Rois, ………………de ……….……… de 201. Asdo: AO COIDADO DO SR. ALCALDE DO CONCELLO DE ROIS 1.1. OBXECTO DA CONVOCATORIA É obxecto da presente convocatoria a selección de persoal para a cobertura dunha praza de persoal laboral fixo. Grupo: I (asimilable). Número de vacantes: 1. Denominación: Técnico/a de Normalización Lingüística, por consolidación de emprego temporal segundo o disposto na Disposición Transitoria Cuarta do Texto Refundido da Lei do Estatuto Básico do Empregado Público e incluída na oferta de emprego público para 2018, aprobada por Resolución de Alcaldía de 21 de agosto de 2018 e publicada no Diario Oficial de Galicia nº 174 de 12 de setembro de 2018 e no Boletín Oficial da Provincia da Coruña número 164 de 29 de agosto de 2018, todo con respecto aos principios de igualdade, mérito, capacidade e publicidade previstos no vixente ordenamento xurídico. A persoa que obteña a praza obxecto desta convocatoria estará sometida ao réxime de incompatibilidades que establece a Lei 53/1984, do 26 de decembro, de incompatibilidades do persoal ao servizo das Administracións Públicas e disposicións concordantes.1.2. NÚMERO DE PRAZAS Unha.1.3. RETRIBUCIÓNS Salario base: asimilable grupo A1, nivel de complemento de destino asimilable 22 e complemento específico 49,43 euros/mes.2.1. Esta praza está dentro do cadro de persoal do Concello de Rois aprobado polo Pleno da Corporación do 23 de xaneiro de 2018.2.2. O procedemento de selección será o de concurso-oposición, en aplicación do establecido na Disposición Transitoria Cuarta do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público, prevista para procesos de consolidación de emprego temporal.2.3. FUNCIÓNS Funcións xerais internas: Asesorar a administración en todo o relacionado coa política lingüística na procura do incremento do uso e prestixio da lingua galega. Velar polo cumprimento da lexislación en materia lingüística por parte da institución e, polo tanto, velar para que se lle garantan os dereitos lingüísticos á cidadanía. Informar sobre a conveniencia, oportunidade, método etc. de incorporar accións con obxectivos normalizadores en programas ou accións do concello de índole diversa, e colaborar na súa especificación, deseño e materialización. Emitir informes sobre a oportunidade, conveniencia etc. de accións dos concellos con respecto ao fomento do uso e prestixio da lingua galega. Colaborar coa administración para determinar os perfís lingüísticos necesarios en cada un dos postos de traballo e colaborar nas probas e procesos selectivos para que se avalíen convenientemente os coñecementos lingüísticos por parte das persoas aspirantes. Funcións de dinamización lingüística: Fomentar o uso do galego no conxunto da sociedade. Planificar, xestionar, executar e avaliar accións a prol da lingua galega no ámbito de influencia da entidade. Propoñer programas dinamizadores e accións concretas que conciencien a sociedade respecto ao uso e prestixio da lingua galega, e a impliquen no proceso normalizador. Fomentar o uso do galego no ámbito socioeconómico e, en xeral, en todos os sectores de importancia para a súa repercusión social. Promover e coordinar redes de traballo para o fomento do uso do galego no ámbito asociativo, educativo, empresarial etc. do termo municipal. Planificar e propoñer programas dinamizadores e actividades concretas que conciencien a sociedade respecto ao uso da lingua galega. Funcións de formación (socio) lingüística: Planificar, xestionar, coordinar e difundir a realización de cursos de lingua galega, xerais e específicos, para a poboación en xeral ou para sectores concretos. Difundir entre a cidadanía materiais que contribúan á tarefa de promover a extensión do uso do galego: dereitos lingüísticos, lexislación, recursos lingüísticos. Colaborar no deseño de programas de formación non-lingüística para garantir a presenza do galego e de contidos favorables á mellora de actitudes lingüísticas. Funcións de asesoramento lingüístico interno: Mellorar a calidade lingüística e comunicativa da administración. Normalizar a imaxe lingüística e fixar criterios lingüísticos para a organización. Resolver dúbidas lingüísticas. Elaborar e recomendar materiais específicos, atendendo ás necesidades dos departamentos. Funcións de coordinación e apoio entre a Deputación e os concellos: Apoiar e difundir as accións dinamizadoras desenvolvidas pola Deputación da Coruña. Coordinarse coa Deputación e outros concellos para planificar e executar accións de normalización conxuntas. Participar nas xuntanzas e encontros de traballo e coordinación que a Deputación convoque e nos grupos de traballo que se creen para a planificación de accións normalizadoras conxuntas. De acordo co establecido no artigo 50 da Lei 2/2015, de 29 de abril, do Emprego Público de Galicia, en relación co 56.1 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro, para seren admitidas á realización das probas selectivas as persoas aspirantes deberán cumprir no día de finalización do prazo de presentación de solicitudes e manter ata o momento da toma de posesión como laboral fixo os seguintes requisitos: 3.1 NACIONALIDADE a) Ter a nacionalidade española. b) Ser nacional dalgún dos estados membros da Unión Europea ou nacional dalgún estado no que, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores/as. c) Tamén poderán participar, calquera que sexa a súa nacionalidade, os cónxuxes dos españois e dos nacionais doutros estados membros da Unión Europea, e os nacionais dalgún Estado no cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores/as, sempre que non estean separados de dereito. Así mesmo, coas mesmas condicións, poderán participar os seus descendentes e o seu cónxuxe, sempre que non estean separados de dereito, sexan menores de vinte e un anos ou maiores da devandita idade dependentes.3.2. IDADE Ter cumpridos dezaseis anos de idade e non exceder, no seu caso, da idade máxima de xubilación forzosa.3.3. TITULACIÓN Estar en posesión ou en condición de obtela na data de terminación do prazo de presentación de instancias da titulación de Licenciatura en Filoloxía Galego-Portuguesa, Filoloxía Galega ou Filoloxía Hispánica (subsección Galego-Portugués), con Grao en Lingua Galega, ou titulado en calquera outra licenciatura/grao, sempre que se dispoña do Celga 5.3.4. CAPACIDADE FUNCIONAL Non padecer enfermidade nin estar afectado/a por limitación física ou psíquica incompatible co desempeño das correspondentes funcións.3.5. HABILITACIÓN Non ter sido separado/a, mediante expediente disciplinario, do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non estar inhabilitado ou en situación equivalente nin sometido a sanción disciplinaria ou equivalente que impida, no seu Estado, nos mesmos termos, ter acceso ao emprego público.3.6. PERMISO DE CONDUCIR Estar en posesión do permiso de conducir clase B para facilitar a mobilidade que esixe o desenvolvemento das tarefas que se van realizar.4.1. As persoas que desexen tomar parte nas probas selectivas convocadas deberán facelo constar mediante unha instancia dirixida ao Sr. alcalde-presidente do Concello de Rois, segundo modelo que se inclúe no Anexo I das presentes Bases, que se presentará no Rexistro Xeral do Concello de Rois ou na forma prevista no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, no prazo de vinte días naturais, a partir do día seguinte ao da publicación do correspondente anuncio de convocatoria no Boletín Oficial do Estado. No caso de presentar a solicitude nun lugar distinto ao do Rexistro Xeral do Concello de Rois, as persoas interesadas deberán comunicalo ao Concello, durante o mesmo prazo que o de presentación de instancias, na forma determinada no artigo 16.4 da Lei 30/2015, co fin de que, rematado o prazo de presentación de instancias, sen telas recibido, se pospoña a elaboración da relación de admitidos/as e excluídos/as até recibir a documentación remitida pola persoa aspirante.4.2. As bases íntegras publicaranse no Boletín Oficial da Provincia da Coruña, inseríndose o anuncio da convocatoria no Boletín Oficial do Estado e no Diario Oficial de Galicia. A instancia acompañarase da seguinte documentación: a) Copia cotexada do Documento Nacional de Identidade, pasaporte ou tarxeta de residente. b) Copia cotexada do título esixido. c) Declaración xurada segundo o modelo adxunto no Anexo III das presentes bases. d) De ser o caso, documentos acreditativos, debidamente cotexados, segundo o establecido na base 9 da presente convocatoria para a súa valoración na fase de concurso.4.3. Os/as aspirantes que teñan a condición legal de discapacitados/as con grao igual ou superior ao 33 por cento, deberán presentar certificación dos órganos competentes que acredite tal condición. A devandita xustificación permitirá, de demandarse na solicitude, as adaptacións de tempo e medios para a realización das probas de selección. Se no desenvolvemento do proceso selectivo o tribunal tiverse dúbidas con respecto á capacidade dos aspirantes/as con algunha discapacidade para o desempeño das funcións dos postos de traballo convocados, poderá solicitar o correspondente ditame do órgano competente da comunidade autónoma.5.1. Rematado o prazo de presentación de solicitudes, o Sr. alcalde-presidente do Concello de Rois, no prazo máximo de un mes, ditará Resolución declarando aprobada a listaxe provisional de aspirantes admitidos e excluídos, a cal vai ser publicada no Boletín Oficial da Provincia da Coruña e no taboleiro de anuncios do Concello de Rois.5.2. Os erros de feito poderán emendarse en calquera momento de oficio ou a pedimento do interesado. En todo caso, a resolución á que se refire o punto anterior establecerá para os efectos de reclamacións, de ser o caso, un prazo de dez días contados a partir do seguinte ao da publicación da resolución, de conformidade coa Lei 39/2015, do Procedemento Administrativo Común das Administracións Públicas. As alegacións presentadas serán resultas no prazo máximo de 30 días desde a finalización do prazo para a presentación. Transcorrido o devandito prazo sen que se dite ningunha resolución, as alegacións entenderanse desestimadas.5.3. De non se presentaren reclamacións á listaxe provisional, declararase elevada a definitiva mediante resolución do Sr. alcalde-presidente. Na mesma Resolución publicarase a composición, data e lugar de reunión do tribunal cualificador, así como a data de inicio das probas, que se publicarán igualmente no Boletín Oficial da Provincia da Coruña e no taboleiro de anuncios do Concello de Rois. A data de publicación iniciará o cómputo do prazo para os efectos de posibles impugnacións ou recursos.5.4. O chamamento para posteriores exercicios realizarase mediante a publicación no taboleiro de anuncios do Concello.5.5. Se en calquera momento posterior á aprobación da listaxe definitiva de admitidos/as e excluídos/as, incluso durante a realización das probas ou en fase posterior, se advertise nas solicitudes e documentación achegada polas persoas aspirantes, inexactitude ou falsidade que fose causa de exclusión, esta considerarase defecto non emendable e resolverase a devandita exclusión. O Tribunal cualificador, que estará constituído segundo os criterios establecidos no artigo 59 da Lei 2/2005, de 29 de abril, do Emprego Público de Galicia, en relación co artigo 60 do Real Decreto Lexislativo 5/2015, de 30 de outubro, polo que se aproba o Texto Refundido da Lei do Estatuto Básico do Empregado Público, estará formado polos seguintes membros: Presidenta/e: Funcionario/a da Administración Local pertencente á Escala de habilitación con carácter estatal, ou quen legalmente o substitúa. Secretaria/o: O da Corporación ou funcionario/a en quen delegue. Vogais: Tres empregado/as públicos/as pertencentes ao Corpo, Escala ou Categoría profesional para o ingreso no cal se requira unha titulación ou especialización igual ou superior ao esixido para o acceso á praza convocada. O persoal de elección ou de designación política, os funcionarios interinos e o persoal laboral temporal ou eventual, non poderán formar parte dos órganos de selección. A pertenza aos órganos de selección será sempre a título individual, non podendo ostentarse en representación nin por conta de ninguén. A súa composición deberá axustarse aos principios de imparcialidade e profesionalidade dos seus membros e tenderase á paridade entre muller e home. Os membros do Tribunal deberán absterse de intervir, comunicándollo á autoridade competente, cando concorran neles circunstancias das previstas no artigo 23 da Lei 40/2015, de 1 de outubro, do Réxime Xurídico do Sector Público. As persoas aspirantes poderán recusar aos membros do Tribunal Cualificador cando concorran as devanditas circunstancias, consonte ao artigo 24 da referida Lei. Todos os membros do Tribunal terán voz e voto. O Tribunal non se poderá constituír nin actuar senón conta coa asistencia de máis da metade dos seus membros titulares ou suplentes, indistintamente. En todo caso, requírese a presenza do presidente/a e do secretario/a. O Tribunal, mediante a súa presidencia, poderá dispor a incorporación de asesores especialistas para as probas e para os labores que estimen pertinentes, limitándose estes a prestaren colaboración dentro das súas especialidades técnicas. Así mesmo, o Tribunal poderá valerse de persoal auxiliar durante o desenvolvemento material dos exercicios. O Tribunal queda autorizado para resolver cantas dúbidas poidan exporse e para adoptar os acordos que garantan a boa orde da convocatoria, en todo o non previsto polas presentes bases e pola normativa aplicable. Os acordos do Tribunal só poderán ser impugnados polas persoas interesadas nos supostos e na forma establecida nas presentes Bases e na lexislación vixente reguladora do réxime xurídico das administracións públicas e do procedemento administrativo común. As Resolucións do Tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto na lexislación vixente reguladora do réxime xurídico das administracións públicas e do procedemento administrativo común. Aos membros do Tribunal, ou asesores do mesmo, que concorran ás súas sesións, aboaránselles indemnizacións por asistencia nas contías establecidas no Real Decreto 462/2002, de 24 de maio, de indemnización por razón do servizo. As persoas aspirantes serán convocadas para cada exercicio en chamamento único, serán excluídas de participar no exercicio de que se trate e nos sucesivos da oposición, é dicir, excluídas do proceso selectivo, quen non compareza no momento de seren chamadas para a súa realización. Nos supostos de forza maior debidamente acreditados que impidan a presentación no momento do chamamento e libremente apreciados polo Tribunal, poderase examinar aos aspirantes sempre que non finalizase a proba. A publicación dos sucesivos anuncios de realización do segundo e restantes exercicios efectuarase polo Tribunal segundo o establecido na cláusula 5.4 das presentes Bases. Das sesións que realice o Tribunal, levantarase acta polo secretario/a, onde se farán constar as cualificacións individualizadas dos exercicios dos aspirantes, incidencias e votacións que se produzan. As cualificacións dos aspirantes aprobados en cada exercicio serán expostas no taboleiro de anuncios do Concello de Rois. Xunto coas actas uniranse no expediente as follas de exame ou exercicios realizados polas persoas aspirantes. O procedemento de selección será o de concurso-oposición e constará dunha fase de concurso e unha fase de oposición.8.1. FASE DE CONCURSO (máximo 40 puntos) Non terá carácter eliminatorio e consistirá na avaliación polo Tribunal dos méritos que concorran en cada aspirante, referidos á data de finalización do prazo de presentación de solicitudes. En ningún caso poderá aplicarse a puntuación obtida nesta fase de concurso para superar os exercicios da fase de oposición (máximo 40 puntos) 8.1.1. Servizos prestados, ata un máximo de 24 puntos. a) Por servizos efectivos prestados no Concello de Rois como funcionario interino ou persoal laboral temporal a xornada completa, no posto de traballo obxecto da convocatoria, para cuxos efectos se achegarán á instancia o certificado do servizo correspondente e cantos documentos xustificativos (orixinais ou fotocopias compulsadas) se estimen oportunos: 2,5 puntos por cada ano traballado. b) Por servizos efectivos prestados noutra administración local como funcionario interino ou persoal laboral temporal a xornada completa, no posto de traballo obxecto da convocatoria, para cuxos efectos se achegarán á instancia certificado do servizo correspondente e cantos documentos xustificativos (orixinais ou fotocopias compulsadas) se estimen oportunos: 2 puntos por cada ano traballado. c) Por servizos prestados a xornada completa noutras administracións públicas, organismos ou entidades públicas e comerciais en postos de traballo da mesma categoría e natureza á desta convocatoria: 1,5 puntos por cada ano traballado. Os méritos referidos a servizos prestados noutras administracións públicas acreditaranse mediante certificado do órgano correspondente no que se fagan constar os servizos prestados que se van avaliar e as funcións desenvolvidas. Achegarase co certificado o contrato ou nomeamento e a vida laboral onde consten expresamente os períodos e grupos de cotizacións correspondentes a esa categoría. Aparecerá especificado o conxunto das funcións do posto convocado e que estas sexan acordes coa súa categoría. Non serán valorados os méritos non xustificados segundo o establecido nestas bases. O informe da vida laboral considerarase, en calquera caso, un documento complementario dos anteriores, a efectos de constatar o tempo de servizos prestados e a entidade a favor da que se prestan, sen que este documento por si só sexa suficiente para a acreditación da categoría profesional dos servizos prestados. En ningún caso se tomarán en consideración períodos de servizos prestados que non figuren na vida laboral do aspirante.8.1.2. Formación, ata un máximo de 3 puntos. Por cursos, seminarios e obradoiros relacionados co posto de traballo e coa administración local organizados por administracións públicas ou universidades (máximo 3 puntos) Cursos de ata 19 horas: 0,30 puntos por curso. Cursos de 20 a 50 horas: 0,40 puntos por curso. Cursos de 51 a 100 horas: 0,50 puntos por curso. Cursos de 100 horas ou máis: 1 punto por curso. Non serán obxecto de valoración os simposios, xornadas, encontros, charlas, coloquios, conferencias e similares.8.1.3. Por impartir cursos de lingua galega convocados pola Consellería de Educación e Ordenación Universitaria da Xunta de Galicia ou polas universidades galegas (máximo 3 puntos) Por cada curso de 50 horas ou superior: 0,50 por curso.8.1.4. Por publicacións, creación de materiais e conferencias impartidas relacionadas coa lingua galega (máximo 4 puntos) Por cada traballo publicado en galego como propio ou coautor/a relacionado coa lingua galega e editado polas administracións e universidades públicas: 1 punto por cada un. Pola elaboración de materiais ou contidos didácticos en galego como propios ou coautores/as relacionados coa lingua galega e editado polas administracións e universidades públicas: 1 punto por cada un. Por cada conferencia impartida relacionada coa lingua galega e encadrada en actividades organizadas polas administracións e universidades públicas: 1 punto por cada un.8.1.5. Pola participación en proxectos de investigación relacionados coa lingua galega e dependentes de administracións e universidades públicas (máximo 6 puntos) Por cada ano de colaboración: 1 puntos 8.2. FASE OPOSICIÓN (máximo 60 puntos) A fase de oposición consistirá en dous exercicios de carácter obrigatorio e eliminatorio, que son os seguintes: 8.2.1. Primeiro exercicio Consistirá en contestar un cuestionario tipo test de 50 preguntas propostas polo Tribunal que versarán sobre os temas que figuran no temario de materias comúns e específicas do Anexo II destas bases. Cada pregunta conterá tres respostas alternativas, sendo só unha delas a correcta. As respostas erróneas non penalizarán e as preguntas sen contestar non restarán puntos. O tempo máximo para a realización deste exercicio será de sesenta minutos e cualificarase de 0 a 30 puntos, sendo eliminados os aspirantes que obteñan menos de 15 puntos.8.2.2. Segundo exercicio Consistirá en contestar un cuestionario tipo test de 50 preguntas propostas polo Tribunal que versarán sobre un suposto práctico relativo ás materias da parte específica do programa que figura como anexo desta convocatoria. Cada pregunta conterá tres respostas alternativas, sendo unha delas correcta. O tempo máximo para a realización deste exercicio será de sesenta minutos e cualificarase de 0 a 30 puntos, sendo eliminados os aspirantes que obteñan menos de 15 puntos.8.3. Cualificación final A cualificación final do proceso selectivo virá determinada pola suma das puntuacións obtidas nas fases de concurso e de oposición. En caso de empate, resolverase pola mellor puntuación obtida no segundo exercicio, e de manterse o empate, pola mellor puntuación obtida no primeiro exercicio.9.1. RELACIÓN DE PERSOAS APROBADAS Finalizadas as probas selectivas, o Tribunal publicará no lugar de realización do último exercicio e no taboleiro de anuncios da Casa do Concello de Rois a relación de aspirantes aprobados, por orde de puntuación, non podendo superar estes o número de prazas convocadas, e elevará a devandita relación á Presidencia da Corporación, para o seu nomeamento. Non obstante, cando se produzan renuncias dos aspirantes seleccionados antes da súa toma de posesión, o órgano convocante poderá requirir do órgano de selección a relación complementaria dos aspirantes que, superando todos os exercicios, sigan aos propostos, para o posible nomeamento.9.2. PRESENTACIÓN DE DOCUMENTOS 10.2.1. No prazo de vinte días naturais contados desde o seguinte a aquel en que se fixeron públicas as listaxes, o/a opositor/a aprobado deberá presentar no rexistro xeral da entidade os seguintes documentos: a) Copia autenticada do título esixido para cubrir a correspondente praza. b) Declaración de non estar separado mediante expediente disciplinario do servizo de ningunha administración pública nin estar inhabilitado para o exercicio de funcións públicas. c) Declaración de non estar incurso en causa de incapacidade ou incompatibilidade de conformidade coa lexislación vixente e referida ao momento da súa toma de posesión. d) Certificado médico acreditativo de non padecer enfermidade nin defecto físico e/ou psíquico que incapacite para o exercicio das funcións das prazas convocadas, expedido polo facultativo/a de medicina de familia do Sergas ou similar que lle corresponda á persoa interesada. As persoas aspirantes aprobadas que fixesen valer a súa condición de persoal con minusvalía na instancia, deberán presentar tamén a certificación á que se fai referencia na base 4.3 que acredite tal condición, e igualmente deberán presentar certificado, expedido polo mesmo órgano ou polo competente da administración sanitaria, acreditativo da compatibilidade co desempeño das tarefas ou funcións correspondentes, no prazo sinalado na base anterior.9.2.2. Perante a imposibilidade, debidamente xustificada, de presentar os documentos expresados, poderá acreditarse que se reúnen as condicións esixidas na convocatoria mediante calquera medio de proba admisible en dereito.9.2.3. As persoas que tivesen a condición de funcionarios de carreira estarán exentas de xustificar documentalmente as condicións e demais requisitos xa probados para obter o seu anterior nomeamento, debendo presentar certificación da administración pública de quen dependesen para acreditar tal condición.9.2.4. Se se tratase de nacionais de estados membros da Unión Europea, presentarán, ademais, a documentación esixida pola Lei de 23 de decembro de 1993, sobre o acceso a determinados sectores da función pública dos nacionais dos demais Estados membros da Comunidade Europea.9.3.4. As persoas que dentro do prazo indicado e agás casos de forza maior non presentasen a documentación, non poderán ser nomeadas, quedando anuladas todas as súas actuacións, sen prexuízo das responsabilidades en que puidesen incorrer por falsidade na súa instancia. Cumpridos os requisitos procedentes, o presidente da Corporación efectuará o nomeamento da persoa aspirante proposta como persoal laboral fixo, e a firma do correspondente contrato laboral, no prazo de quince días seguintes á data de notificación do nomeamento, o cal tamén se publicará no Boletín Oficial da Provincia da Coruña. De acordo co disposto na Lei Orgánica 15/1999, de 13 de decembro, de Protección de datos de carácter persoal, os datos de carácter persoal que se faciliten para a participación no presente proceso de selección de persoal incorporaranse a un ou varios ficheiros, cuxo responsable é o Concello de Rois, onde as persoas aspirantes poderán exercitar en todo momento os dereitos de acceso, rectificación e cancelación. Mediante a participación no presente proceso selectivo, as persoas aspirantes consenten o tratamento dos seus datos persoais coa finalidade de levar a cabo a selección de persoal, o rexistro de solicitudes, a cualificación de probas, a avaliación, así como a provisión do posto e elaboración da bolsa de traballo. Para todo o non previsto nestas Bases, ou naquilo que as contradigan, será de aplicación supletoria o establecido no Real Decreto Lexislativo 5/2015, de 30 de outubro, polo que se aproba a Lei do Estatuto Básico do Empregado Público; Lei 2/2015, de 29 de abril, do Emprego Público de Galicia; Real Decreto Lexislativo 2/2015, de 23 de outubro, polo que se aproba o Texto Refundido da Lei do Estatuto dos Traballadores; Lei 7/85, de 2 de abril, reguladora das Bases de Réxime Local, Lei 5/1997, de 22 de xullo, de Administración Local de Galicia, Real Decreto Lexislativo 781/1986, de 18 de abril, polo que se aproba o Texto Refundido de disposicións legais vixentes en materia de Réxime Local; Real Decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local; Lei 39/2015, de 1 de outubro, do Procedemento Administrativo Común das Administracións Públicas; Lei 40/2015, de 1 de outubro, do Réxime Xurídico do Sector Público e demais lexislación vixente que sexa de aplicación. Todos os actos administrativos derivados desta convocatoria, así como da actuación do Tribunal, poderán ser impugnados polas persoas interesadas nos casos e forma establecidos na Lei de Procedemento Administrativo Común das Administracións Públicas e normas vixentes concordantes. A presentación de reclamacións non suspenderá a prosecución do proceso selectivo, agás que así o decida o órgano convocante deste. Contra a Resolución da Alcaldía que aprobe as presentes bases, que lle pon fin á vía administrativa, poderase interpoñer recurso contencioso-administrativo ante o Xulgado do Contencioso-Administrativo de Santiago, no prazo de dous meses contados dende o día seguinte ao da publicación das presentes bases no Boletín Oficial do Estado, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Con carácter potestativo e previo, poderase interpoñer recurso potestativo de reposición perante o Sr. alcalde-presidente, en virtude do establecido nos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, no prazo dun mes, contado a partir do día seguinte ao da publicación do anuncio do proceso selectivo no Boletín Oficial do Estado. De se optar por interpoñer recurso de reposición potestativo non se poderá interpoñer recurso contencioso-administrativo ata que aquel sexa resolto expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contados dende o día seguinte a aquel en que se produza a desestimación presunta do recurso de reposición interposto, todo isto sen prexuízo de que se poida exercitar calquera outro que a persoa interesada considera procedente. Don/Dona…………………………………………………………………………., con DNI número ………………………… e domicilio para os efectos de notificación en. CP.……………… con número de teléfono ………………………………………………… e enderezo electrónico ………….…………………………………. EXPOÑO Que convocadas as probas selectivas para a provisión dun posto de Técnico/a de Normalización Lingüística do Concello de Rois, por consolidación de emprego temporal, incluída na oferta de emprego público de 2018, mediante concurso-oposición libre, cuxas bases foron publicadas no Boletín Oficial da Provincia da Coruña, núm.164, de 29 de agosto de 2018. Que reúno todos e cada un dos requisitos esixidos na base terceira da convocatoria e desexo participar nas correspondentes probas selectivas para a provisión da mencionada praza convocada polo Concello de Rois. Para tal efecto declaro coñecer as bases que rexen a presente convocatoria comprometéndome ao seu cumprimento e achego a seguinte documentación: -Copia cotexada do Documento Nacional de Identidade, pasaporte ou tarxeta de residente. -Copia cotexada do título esixido. -Declaración xurada segundo o modelo adxunto no Anexo III das presentes bases. -Copia cotexada do permiso de conducir clase B. -De ser o caso, documentos acreditativos, debidamente cotexados, segundo o establecido na base 9 da presente convocatoria para a súa valoración na fase de concurso. -Outros (especificar) SOLICITO: Que se teña por presentada a presente solicitude dentro do prazo concedido para o efecto e ser admitido/a participar parte na presente convocatoria. Rois, ………………de ……….……… de 201. Asdo: AO COIDADO DO SR. ALCALDE DO CONCELLO DE ROIS TEMA 1. A Constitución Española de 1978. Estrutura e contido. TEMA 2. Dereitos e deberes fundamentais. Principios constitucionais e liberdades públicas. TEMA 3. A Coroa: atribucións segundo a Constitución. O Tribunal Constitucional: organización e funcións. Recursos e procesos ante o Tribunal Constitucional. TEMA 4. As Cortes Xerais. Composición e funcionamento. O Defensor do Pobo. O Tribunal de Contas. TEMA 5. O Goberno e a Administración. O Goberno: Composición e funcións. O control parlamentario do Goberno. Relacións entre o Goberno e as Cortes Xerais TEMA 6. O Poder Xudicial. O Consello Xeral do Poder Xudicial. TEMA 7. A organización territorial do Estado. Distribución de competencias. As Comunidades Autónomas. TEMA 8. A Unión Europea. Institucións comunitarias, organización e competencias. O Comité de Rexións. A carta europea de autonomía local. TEMA 9. A Comunidade Autónoma Galega. O Estatuto de Autonomía. O Parlamento de Galicia. O Valedor do Pobo. O Consello de Contas. TEMA 10. Administración autonómica de Galicia. Organización e estrutura básica. TEMA 11. O réxime local español. Principios constitucionais. As entidades locais. Clases. TEMA 12. O municipio. Poboación e termo municipal. Organización e competencias. A potestade regulamentaria dos entes locais. Ordenanzas, regulamentos e bandos. TEMA 13. Funcionamento dos órganos colexiados locais. Réxime de sesións e acordos. TEMA 14. A provincia. Organización provincial. Competencias das provincias. TEMA 15. Outras entidades locais. Mancomunidades. Comarcas. As áreas metropolitanas. TEMA 16. A Lei: elaboración e aprobación. Tipos de leis. Normas do goberno con forza de lei. TEMA 17. O Regulamento: concepto e clases. A potestade regulamentaria. TEMA 18. O acto administrativo: concepto e clases. Elementos. Requisitos. TEMA 19. Disposicións xerais sobre os procedementos administrativos e normas reguladoras dos distintos procedementos. Clases de interesados no procedemento. Dereitos dos administrados. TEMA 20. Os recursos administrativos: concepto e clases. Requisitos xerais. TEMA 21. Os bens das entidades locais. Clases. Réxime de utilización. O inventario de bens. Mantemento e actualización. TEMA 22. O persoal ao servizo da administración pública. Cadro de persoal e relacións de postos de traballo. A oferta pública de emprego. Selección de persoal ao servizo da administración local. Provisión de postos de traballo, promoción profesional e promoción interna. TEMA 23. Dereitos e obrigas do empregado público. Incompatibilidades do persoal ao servizo de administración pública. Réxime disciplinario. A protección de datos de carácter persoal. TEMA 24. A contratación no sector público segundo o TRLCSP. Preparación dos contratos. Clases de expedientes de contratación. A selección do contratista. TEMA 25. A execución dos contratos. Formalización e desenvolvemento. Revisión de prezos. Modificación. Cumprimento e extinción. Tema 26. Lei Reguladora das Facendas Locais. Os recursos das Facendas Locais. As Ordenanzas fiscais municipais. TEMA 27. O Orzamento municipal: contido e aprobación. Créditos e modificacións. Execución e liquidación. TEMA 28. O Concello de Rois Configuración xeográfica. Límites. Termo municipal. Situación das parroquias e principais núcleos de poboación. Localización dos lugares do Concello de Rois. Organización municipal especifica: Pleno, Alcalde, tenentes de Alcalde e concelleiros. TEMA 29. Historia externa da lingua galega. Evolución do seu uso e status. TEMA 30. Situación sociolingüística de Galicia (I): Bilingüismo e diglosia. O conflito lingüístico. TEMA 31. Situación sociolingüística de Galicia (II): Factores sociais: lealdade lingüística, cambio lingüístico, prestixio, promoción social. TEMA 32. Situación sociolingüística de Galicia (III): Lingua galega: coñecemento, usos e actitudes. TEMA 33. Lexislación lingüística: A Constitución Española. Estatuto de Autonomía de Galicia. Declaración universal dos dereitos lingüísticos. O galego na Administración europea. TEMA 34. O marco lexislativo en Galicia. A Lei de normalización lingüística. A normativa no ámbito local e na función pública. TEMA 35. Dereitos lingüísticos en Galicia. TEMA 36. Linguas minorizadas e minorías lingüísticas. Europa multilingüe. O caso español. TEMA 37. Política lingüística, planificación lingüística, normalización lingüística, dinamización lingüística. Conceptos, definicións e obxectivos. TEMA 38. Os plans de normalización lingüística. Definición, obxectivos, criterios de elaboración. O Plan xeral de normalización da lingua galega. TEMA 39. Os servizos de normalización lingüística: Definición, organización e funcións. Principais recursos para o traballo dun SNL. TEMA 40. Liñas xerais nos ámbitos educativo, institucional, cultural, socioeconómico e da comunicación. TEMA 41. Institucións, organismos públicos e organizacións sociais relacionados coa normalización lingüística. Intervención e participación. O caso galego. TEMA 42. Regulación lingüística. Dinamización lingüística. Sensibilización e promoción do idioma. A dinamización lingüística desde un SNL. A dinamización lingüística en Galicia. TEMA 43. O asesoramento lingüístico e a formación lingüística como ferramentas para a normalización lingüística. Elaboración e difusión de terminoloxía. A terminoloxía en Galicia. O traballo terminolóxico desde un SNL. TEMA 44. A Terminoloxía e a terminografía. A terminoloxía como ferramenta para a normalización lingüística. Elaboración e difusión de terminoloxía. A terminoloxía en Galicia. O traballo terminolóxico desde un SNL. TEMA 45. Formación en lingua galega para adultos. Os Certificados Celga. Os cursos de linguaxes específicas. TEMA 46. Lingua galega (I): Fonoloxía, fonética e ortografía. TEMA 47. Lingua galega (II): O substantivo, o adxectivo, o artigo e os pronomes determinantes. TEMA 48. Lingua galega (III): O pronome persoal. Relativos, interrogativos e exclamativos. TEMA 49. Lingua galega (IV): O verbo. As perífrases verbais. Tipos de predicado. TEMA 50. Lingua galega (V): O adverbio. A preposición, a conxunción e outros nexos. TEMA 51. Lingua galega (VI): Unidades e funcións sintácticas. A frase. A oración simple. A oración composta: clases. Modalidades oracionais. A estrutura do texto. TEMA 52. Lingua galega (VII): Semántica e lexicografía. Campos e riscos semánticos. Relacións semánticas (sinónimos, homónimos, contrarios.). Criterios e métodos no traballo lexicográfico. Os problemas léxicos e o manexo de dicionarios. TEMA 53. Lingua galega (VIII): Léxico. Mecanismos de creación de palabras. A renovación do léxico galego. TEMA 54. Estandarización da lingua galega. Historia e evolución. TEMA 55. A formación estándar. Interferencias e desviacións da norma. TEMA 56. O contacto lingüístico. Estrato, substrato e superestrato da lingua galega. TEMA 57. Préstamos lingüísticos e estranxeirismos. TEMA 58. As modificacións nas normas ortográficas e morfolóxicas de 2003. TEMA 59. Variedades estilísticas, rexistros e tecnolectos. TEMA 60. A linguaxe administrativa. TEMA 61.- A linguaxe xurídica. TEMA 62. A linguaxe científica. A formación dos modelos galegos. TEMA 63. Dialectoloxía: Principais fenómenos lingüísticos que caracterizan as variedades dialectais do galego. TEMA 64. A linguaxe administrativa: historia e características. TEMA 65. A linguaxe administrativa: erros frecuentes e pautas de mellora. TEMA 66. A redacción. Técnicas de redacción. Redacción de modelos de documentos administrativos. TEMA 67. A toponimia oficial de Galicia. A toponimia de Rois. TEMA 68. Situación sociolingüística de Rois. Planificación lingüística en Rois. TEMA 69. O ensino non regulado da lingua galega. Situación actual. Os curso CELGA. TEMA 70. A tramitación electrónica no Concello de Rois. TEDEC e SIGEM. TEMA 71. A Lei 38/2003, do 17 de novembro, xeral de subvencións. O Regulamento da Lei xeral de subvencións. TEMA 72. A Lei 9/2007, do 13 de xuño, de subvencións de Galicia. Regulamento da Lei de subvencións de Galicia. TEMA 73. Concepto de subvención, principios e requisitos. Solicitude, control e seguimento das subvencións no ámbito do Concello de Rois. TEMA 74. A tramitación electrónica de subvencións. TEMA 75. Protección de datos de carácter persoal. Lei orgánica 15/1999 de 13 de decembro. Principios de protección. Don/Dona…………………………………………………………………………., con DNI número ………………………… e domicilio para os efectos de notificación en. CP.……………… con número de teléfono …………………………………………… e enderezo electrónico ……………….……………………………. DECLARO BAIXO A MIÑA RESPONSABILIDADE Primeiro. Que reúno todos e cada un dos requisitos establecidos nas Bases da presente convocatoria. Segundo. Que non estou incurso/a en ningunha causa de incapacidade ou incompatibilidade das previstas na lexislación vixente. Terceiro. Que non fun separado/a mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, e que non me atopo en situación de inhabilitación absoluta ou especial para emprego ou cargo público por resolución xudicial, para o acceso ao corpo ou escala de funcionario, ou para exercer función similares ás que desempeñaban no caso do persoal laboral, no que fora separado/a ou inhabilitado/a. E para que conste e produza os efectos oportunos no expediente da convocatoria para a provisión da praza de técnico/a de normalización lingüística, asino a presente declaración, baixo a miña responsabilidade. Rois, ………………de ……….……… de 201. Asdo: AO COIDADO DO SR. ALCALDE DO CONCELLO DE ROIS Contra as presentes bases, que pon fin á vía administrativa, pódese interpor alternativamente ou recurso de reposición potestativo, no prazo dun mes a contar desde o día seguinte á publicación do presente anuncio, ante a Alcaldía deste Concello de Rois, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións públicas, ou recurso contencioso-administrativo, ante o Xulgado do Contencioso-Administrativo, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida exercitar calquera outro recurso que estime pertinente. Rois, 25 de xaneiro de 2019 O alcalde Ramón Tojo Lens